**NOTĂ DE FUNDAMENTARE**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Secțiunea 1**  **Titlul proiectului de act normativ**  Hotărâre a Guvernului privind aprobarea Programului Național de Digitalizare a microîntreprinderilor, întreprinderilor mici și mijlocii, finanțat în cadrul Programului Operațional Competitivitate 2014-2020 | | | | | | | | | | | | |
| **Secțiunea 2**  **Motivul emiterii actului normativ** | | | | | | | | | | | | |
| **1. Descrierea**  **situației actuale** | În timp ce Revoluția digitală s-a produs la nivel global, criza COVID-19 a dus la recunoașterea largă a importanței transformării digitale pentru economie, precum și pentru capacitatea de recuperare și reziliență viitoare a acesteia. Internet of Things, 5G, Big data, tehnologii blockchain și inteligența artificială ne pot ajuta să obținem o mai mare flexibilitate în lanțul de aprovizionare, creșterea securității datelor și consolidarea capacităților de muncă la distanță și automatizare. Tehnologiile digitale pot contribui de asemenea, în lupta pentru reducerea emisiilor de gaze cu efect de seră.  Mai mult, după cum s-a subliniat și în cadrul Declarației Liderilor Europeni din 26.03.2020, criza Covid-19 a catalizat tendințele de digitalizare a Europei, în condițiile în care planurile de redresare propuse de Comisie vor sprijini reconstrucția economiei afectate, pe baze sustenabile.  Indicatorii cantitativi disponibili arată că companiile din România sunt încete în ceea ce privește digitalizarea. Între 2015 și 2018, numărul companiilor care au utilizat două sau mai multe tipuri de social media, care vând online și generează cel puțin 1% din cifra de afaceri prin aceste vânzări a crescut. Investițiile în cercetare și dezvoltare sunt la un nivel scăzut continuu (0,5% din PIB în 2019, una dintre cele mai mici din UE) . Majoritatea companiilor au introdus o digitalizare primară a celor mai accesibile procese și folosindu-se cele mai accesibile device-uri(folosirea facturii electronice , tehnologia mobile și utilizarea de instrumente și echipamente de acces, control și securitate centralizate). Componenta avansată a digitalizării (stocarea Cloud, data analytics sau utilizarea de aplicații de tip ERP, SAP) nu e implementată decât într-o proporție foarte mică de către companii. Efectelor digitalizării pentru companii este extrem de pozitiv deoarece pentru aproape 90% dintre companii care au introdus digitalizarea a crescut atât avantajul competitiv, cât și portofoliul de clienți, în timp ce numărul de angajați a rămas relativ constant. În acest sens, există mai multe posibilități de intervenție  *Transformarea digitala a industriilor– Industria 4.0*  Prin această acțiune se urmărește transformarea digitală a principalelor sectoare economice la nivel național prin stimularea investițiilor în dezvoltarea si achiziția de sisteme IoT industriale, linii de fabricație Smart, automatizări, sisteme tip cyber-physical si sisteme digitale de management al producției  Vor fi finanțate inițiative, proiecte si infrastructuri la nivel de companii sau clustere prin care se vor achiziționa sisteme avansate de automatizare si management al activităților industriale, inclusiv roboti hardware sau software, aplicații de inteligenta artificiala sau blockchain s.a., precum și pentru integrarea orizontală și verticală a sistemelor IT industriale și pentru realizarea convergenței tehnologiilor informaționale cu tehnologiile operaționale.  *Accelerarea transformării digitale a companiilor*  Prin aceasta acțiune se urmărește susținerea achiziționării de servicii, licențe, dotări sau dezvoltarea de soluții adaptate nevoilor specifice ale companiilor sau clusterelor din principalele sectoare economice la nivel național, în vederea accelerării transformării digitale a acestora.  *Consolidarea securității cibernetice pentru firme*  Finanțarea de inițiative, proiecte si infrastructuri pentru consolidarea siguranței cibernetice si creșterea încrederii in mediul on line și conținut digital.  ***Pentru a răspunde acestor provocări, Guvernul României va aproba Programul Național de Digitalizare a microîntreprinderilor, întreprinderilor mici și mijlocii, finanțat în cadrul Programului Operațional Competitivitate 2014-2020, cu două tipuri de acțiuni:***   1. **Digitalizarea IMM-urilor și a microîntreprinderilor**   Conform studiilor efectuate de către Banca Europeană de Investiții, companiile extrem de digitalizate au făcut față mult mai ușor crizei decât cele nedigitalizate. Pornind de la această experiență, este esențial pentru economia românească accelerarea transformării digitale și construirea unei economii mai puternice, mai ecologice și mai reziliente.  În acest context, industria românească rămâne, din păcate, sub potențialul său digital. Afirmația este valabilă în special pentru întreprinderile mici și mijlocii care, din cauza nivelului ridicat de vulnerabilitate la șocurile de cerere și ofertă, au fost afectate în mod disproporționat de criză.  Astfel, a fost identificată această oportunitate prin digitalizare pentru recuperarea și creștere economică viitoare prin digitalizare.  În România, cheltuielile totale ale întreprinderilor mici și mijlocii privind digitalizarea și tehnologia informației și comunicațiilor sunt de 10 ori mai mici decât în statele din vestul Europei. Acest lucru este confirmat și de către Digital Economy and Society Index 2020 care, în Raportul integrarea tehnologiei digitale, clasifică România pe penultimul loc în cadrul UE:  23% dintre întreprinderile din România fac schimb electronic de informații, în timp ce doar 8% utilizează platformele de comunicare socială (media UE: 25%). S-a înregistrat o ușoară îmbunătățire a ponderii IMM-urilor care fac vânzări online, de la 8% în 2017 la 11% în 2019, dar aceasta rămâne cu mult sub media UE de 18%. Din ce în ce mai multe IMM-uri își vând produsele online în afara țării, dar această situație se aplică doar pentru 6% din numărul total de IMM-uri, comparativ cu o medie a UE de 8%.  Programele naționale care au avut și componentă de digitalizare (Start-up Nation) și regionale (POR Axa 2) sunt o sursă importantă de finanțare pentru proiectele digitale ale întreprinderilor. Cu toate acestea, utilizarea acestor programe este limitată deoarece a existat o lipsă de conștientizare a companiilor cu privire la aceste surse de finanțare și din cauza percepției cu privire la complexitatea și durata procesului de implementare a proiectelor. Odată cu apariția pandemiei, acestea au început să conștientizeze necesitatea digitalizării activității, cu tot ceea ce implică aceasta transformare (Internet of Things, 5G, Big data, tehnologii blockchain, inteligența artificială, consolidarea capacităților de muncă la distanță și automatizare).  Mai mult decât atât, finanțarea proiectelor digitale este limitată de creditarea limitată oferită din partea băncilor. La această lipsă de finanțare contribuie și natura intrinsecă a proiectelor digitale care îngreunează mult accesul IMM-urilor din România la finanțare. Chiar dacă băncile pot acționa ca o sursă principală de finanțare pentru digitalizare, de multe ori le lipsește expertiza evaluării corecte a proiectelor digitale.  În acest context, in cadrul Axei Prioritare 2 din Programul Operațional Competitivitate, se va crea o nou acțiune care va finanța digitalizarea întreprinderilor printr-o schemă de ajutor de minimis având ca furnizor Ministerul Fondurilor Europene prin AMPOC, administrator Autoritatea de Digitalizare a României prin OIPSI și subadministratori Agențiile de Dezvoltare Regionale.  Beneficiarii finali ai sprijinului acordat prin această acțiune sunt IMM-urile cu obiect de activitate altul decât tehnologia informațiilor și comunicațiilor.  Valoarea totală estimată pentru implementarea acestei acțiuni este de 100 milioane euro.   1. **Dezvoltarea de produse și servicii informatice inovative**   Investițiile în cercetare, dezvoltare și inovare în domeniul TIC, precum și aplicarea rezultatelor obținute prin respectivele investiții reprezintă factori cheie de îmbunătățire a competitivității companiilor românești și instituțiilor publice. In Romania, sectorul TIC are un mare potențial economic și o contribuție importantă la dezvoltarea economiei.  Strategia Națională Agenda Digitală pentru România 2020, aprobată prin HG nr.245/2015, are stabilită drept linie strategică de dezvoltare, printre altele, finanțarea inițiativelor în domeniul TIC din România, urmărind creșterea contribuției publice la susținerea inițiativelor în domeniul inovării in TIC.  Prin acțiunea *A.**Digitalizarea IMM-urilor și a microîntreprinderilor* din prezenta Notă de fundamentare, se urmărește ***stimularea cererii de produse TIC***. În complementaritate cu aceasta, acțiunea de finanțare a IMM-urilor care produc servicii inovative în domeniul TIC are ca obiectiv ***dezvoltarea și diversificarea ofertei*** de astfel de produse.  Acțiunea va fi finanțată prin Programului Operațional Competitivitate, Axa prioritară 2 - Tehnologia Informației și Comunicațiilor (TIC) pentru o economie digitală competitivă, Prioritatea de investiții 2b - Dezvoltarea produselor și serviciilor TIC, a comerțului electronic și a cererii de TIC; Obiectiv Specific OS 2.2 - Creșterea contribuției sectorului TIC pentru competitivitatea economică; Acțiunea 2.2.1 - Sprijinirea creșterii valorii adăugate generate de sectorul TIC și a inovării în domeniu prin dezvoltarea de clustere. În acest cadru, vor fi elaborate o schemă de ajutor de stat și o schemă de ajutor de minimis.  Beneficiarii finali ai sprijinului acordat prin această acțiune sunt IMM-urile care activează în domeniul tehnologiei informațiilor și comunicațiilor.  Valoarea totală estimată pentru implementarea acestei acțiuni este de 50 milioane euro. | | | | | | | | | | | | |
| **11. În cazul proiectelor de acte normative care transpun legislaţie comunitară sau creează cadrul pentru aplicarea directă a acesteia, se vor specifica doar actele comunitare în cauză, însoţite de elementele de identificare ale acestora.** | Proiectul de act normativ nu se referă la acest subiect. | | | | | | | | | | | | |
| **2. Schimbări preconizate** | Prin prezentul proiect de hotărâre se reglementează aprobarea Programului Național de digitalizare a IMM-urilor.  Includerea la finanțare a Programului Național de digitalizare a IMM-urilor din fonduri europene:  - este în concordanță cu regulamentele Comisiei Europene, precum și cu obiectivele specifice ale programelor operaționale,  - respectă regulile de eligibilitate stabilite prin regulamentele europene și legislația națională, precum și regulile de eligibilitate specifice ale Programului Operațional Competitivitate 2014 - 2020 din care urmează a fi realizată finanțarea,  - contribuie la atingerea obiectivului specific OS 2.2 - Creșterea contribuției sectorului TIC pentru competitivitatea economică din cadrul Programului Operațional Competitivitate 2014-2020. - este în concordanță cu indicatorii aferenți obiectivului specific OS 2.2 - Creșterea contribuției sectorului TIC pentru competitivitatea economică, respectiv 3S9 *Valoarea adăugată brută generată de sectorul TIC* și 3S10 *Persoane care fac achiziții online*  - se încadrează în Prioritatea de investiții 2b - Dezvoltarea produselor și serviciilor TIC, a comerțului electronic și a cererii de TIC, din cadrul Programului Operațional Competitivitate 2014-2020.  Valoarea Programului Național de digitalizare a microîntreprinderilor, întreprinderilor mici și mijlocii, finanțat în cadrul Programului Operațional Competitivitate 2014-2020, este de 726 milioane lei, echivalentul a 150 milioane euro, la cursul InforEuro din luna iulie 2020, din care contribuția Uniunii Europene (UE) este de 617,1 lei, echivalentul a 127, 5 milioane euro, corespunzând unei contribuții UE de 85%, iar contribuția națională este de 108,9 milioane lei, echivalentul a 22,5 milioane euro, corespunzând unei contribuții naționale de 15%.  Valoarea programului poate fi suplimentată prin utilizarea mecanismului supracontractării, în conformitate cu prevederile art. 12 alin. (1) lit. c) din Ordonanța de urgență a Guvernului nr. 40/2015 privind gestionarea financiară a fondurilor europene pentru perioada de programare 2014 - 2020, aprobată cu modificări și completări prin Legea nr. 105/2016, cu modificările și completările ulterioare.  Sumele angajate prin utilizarea mecanismului supracontractării și care nu sunt decontate din alocarea Programului Operațional Competitivitate 2014-2020 sunt suportate din bugetul de stat, prin bugetul Ministerului Fondurilor Europene, în calitate de autoritate de management pentru Programul Operațional Competitivitate 2014-2020, dacă nu pot fi incluse la finanțare din fonduri externe nerambursabile, în perioada de programare 2021 – 2027.  Programul Național de digitalizare a IMM-urilor respectă legislația ajutorului de stat în domeniu.  ***Programul Operațional Competitivitate 2014 - 2020 nu prevede indicatori de eficiență. Introducerea unui astfel de indicator la nivelul proiectului de hotărâre este de natură a genera necorelări atât cu documentele programatice, precum și cu Ghidul Solicitantului Condiții Specifice și schema de minimis.***  Indicatorul de rezultat al Programul Național de digitalizare a microîntreprinderilor, întreprinderilor mici și mijlocii este 3S9 – Valoarea adăugată brută generată de sectorul TIC din cadrul Programului Operațional Competitivitate 2014-2020.  Activitățile eligibile în cadrul Programului Național de digitalizare a microîntreprinderilor, întreprinderilor mici și mijlocii sunt:   1. Activități pentru dezvoltarea de produse inovative în domeniul TIC, constând, în principal, în:  * activități aferente achiziționării de hardware TIC și a altor dispozitive aferente, inclusiv cheltuieli de instalare, configurare și punere în funcțiune, * activități aferente amenajării centrului de date în care se vor instala echipamentele TIC, * activități aferente achiziționării și/sau dezvoltării aplicațiilor software/licențelor necesare implementării proiectului, configurarea și implementarea bazelor de date, migrarea și integrarea diverselor structuri de date existente, achiziționarea și implementarea de soluții de semnătură electronică, * activități aferente cercetării industriale sau dezvoltării experimentale; * activități necesare informării și publicității proiectului; * activități aferente achiziționării de servicii de consultanță pentru elaborarea documentațiilor necesare pregătirii proiectului propus spre finanțare și managementul proiectului, * activități aferente instruirii personalului care va utiliza produsele implementate/achiziționate și a personalului care va asigura mentenanța; * activități de achiziție a serviciilor de auditare intermediară/finală, financiară.  1. Activități de digitalizare a IMM-urilor, altele decât cele care au ca obiect principal de activitate TIC, constând, în principal, în:   - activități aferente achiziționării de hardware TIC și a altor dispozitive si echipamente aferente, inclusiv cheltuieli de instalare, configurare, punere în funcțiune, justificate din punct de vedere al implementării proiectului. Sunt excluse elementele de mobilier care nu au legătură cu funcționarea produselor/aplicațiilor informatice implementate prin proiect,  - activități aferente realizării rețelei LAN necesară pentru implementarea proiectului;  - activități aferente achiziționării și/sau dezvoltării aplicațiilor software/licențelor necesare implementării proiectului, configurarea și implementarea bazelor de date, migrarea și integrarea diverselor structuri de date existente;  - activități aferente achiziționării unui website de prezentare a companiei;  - activități aferente achiziționării unui nume de domeniu nou “.ro” direct de la furnizorul național de domenii “.ro”;  - activități aferente achiziționării soluției de semnătură electronică;  - activități aferente achiziționării de aplicații informatice specifice pentru persoanele cu dizabilități.  Conform prevederilor HG 89/2020, Autoritatea pentru Digitalizarea României are rolul de a realiza și coordona implementarea strategiilor și a politicilor publice în domeniul transformării digitale și societății informaționale. În Nota de fundamentare cu nr. 714/21.07.2020, Autoritatea pentru Digitalizarea României promovează necesitatea integrării tehnologiei digitale la nivelul administrației publice și mediului privat. Prin Organismul Intermediar pentru Promovarea Societății Informaționale, Autoritatea pentru Digitalizarea României va fi implicată în implementarea activităților prevăzute în prezenta Hotărâre de Guvern.  Controlul și monitorizarea implementării proiectelor din cadrul Programului Național de digitalizare a IMM-urilor revine Ministerului Fondurilor Europene, prin Autoritatea de Management pentru Programul Operațional Competitivitate, potrivit prevederilor legislației naționale și europene aplicabile și contractelor de finanțare încheiate cu beneficiarii contractelor de finanțare.  În condițiile aprobării Programului Național de digitalizare a IMM-urilor conform prevederilor prezentei hotărâri, Ministerul Fondurilor Europene, prin Autoritatea de Management pentru Programul Operațional Competitivitate este autorizat să ia măsurile necesare pentru modificarea programului operațional, dacă este cazul, respectiv este abilitat să inițieze realocări în cadrul Programului Operațional Competitivitate 2014-2020, realocări de la alte programe operaționale unde se identifică sume ce pot fi realocate. | | | | | | | | | | | | |
| **3. Alte informații** | Nu au fost identificate | | | | | | | | | | | | |
| **Secțiunea 3**  **Impactul socioeconomic al proiectului de act normativ** | | | | | | | | | | | | |
| **1. Impactul macroeconomic** | | Proiectul de act normativ nu se referă la acest subiect. | | | | | | | | | | | |
| **11  Impactul asupra mediului concurenţial şi domeniului ajutoarelor de stat** | | Proiectul de act normativ are impact asupra mediului concurențial și domeniului ajutoarelor de stat. Cheltuielile aferente înființării și funcționării afacerilor înființate în cadrul Programului Național de digitalizare a IMM-urilor intră sub incidența ajutorului de stat și a ajutorului de minimis.  Prin corelarea măsurilor adoptate cu cele prevăzute în REGULAMENTUL (UE) NR. 651/2014 AL COMISIEI din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat și în REGULAMENTUL (UE) NR. 1407/2013 AL COMISIEI din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, se asigură compatibilitatea măsurilor de ajutor de stat avute în vedere cu legislația europeană în domeniu.  În cadrul acțiunilor de implementare a Programului Național de digitalizare a IMM-urilor se vor acorda următoarele tipuri de ajutor:  - ajutoare regionale pentru investiți  - ajutoare pentru proiecte de cercetare și dezvoltare  - ajutoare de minimis. | | | | | | | | | | | |
| **2. Impactul asupra mediului de afaceri** | | Aproximativ 150 milioane euro vor fi acordați ca sprijin pentru realizarea unor investiții în digitalizarea IMM-urilor și în dezvoltarea de produse și servicii inovative. Mediul de afaceri va fi stimulat prin încurajarea companiilor să adopte produse și servicii TIC. | | | | | | | | | | | |
| **21. Impactul asupra sarcinilor administrative** | | Proiectul de act normativ nu se referă la acest subiect. | | | | | | | | | | | |
| **22. Impactul asupra întreprinderilor mici și mijlocii** | | Peste 1.500 de IMM-uri vor avea activitățile curente digitalizate.  În urma implementării Programului Național de Digitalizare a IMM-urilor, beneficiarii vor putea să:  • comercializeze produse și servicii prin intermediul website-urilor cu funcționalități complexe /aplicațiilor proprii;  • integreze toate informațiile din întreprindere într-o platformă unică prin intermediul unui sistem de planificare a resurselor întreprinderii (ERP);  • implementeze un sistem de gestiune a relației cu clienții (CRM) care vor include activitățile aferente departamentelor de marketing, vânzări, financiar și suport tehnic relativ la clienți, potențiali clienți, furnizori și parteneri;  • transmită e-facturi;  • ofere persoanelor angajate un acces la distanță la sistemul de e-mail, documente sau aplicații ale întreprinderii;  • achiziționeze servicii cloud computing etc.  Întreprinderile mici și mijlocii vor fi sprijinite prin finanțarea următoarelor tipuri de cheltuieli:  • hardware TIC și a altor dispozitive aferente (inclusiv cheltuieli de instalare, configurare, punere în funcțiune);  • achiziția și/sau dezvoltarea aplicațiilor software/licențelor necesare implementării proiectului, configurarea și implementarea bazelor de date, migrarea și integrarea diverselor structuri de date existente, achiziționarea și implementarea de soluții de semnătură electronică, inclusiv resurse de stocare si procesare. | | | | | | | | | | | |
| **3. Impactul social** | | Proiectul de act normativ nu se referă la acest subiect. | | | | | | | | | | | |
| **4. Impactul asupra mediului** | | Proiectul de act normativ nu se referă la acest subiect. | | | | | | | | | | | |
| **5.Alte informații** | | Nu au fost identificate | | | | | | | | | | | |
| **Secțiunea 4**  **Impactul financiar asupra bugetului general consolidat,**  **atât pe termen scurt, pentru anul curent, cât și pe termen lung (5 ani)**  ***- mii lei -*** | | | | | | | | | | | | |
| Indicatori | | | | Anul curent | | | | Următorii 4 ani | | | | Media pe 5 ani | |
| 1 | | | | 2 | | | | 3 | 4 | 5 | 6 | 7 | |
| **1. Modificări ale veniturilor bugetare plus/minus, din care:**  a) buget de stat, din acesta:  (i) impozit pe profit  (ii) impozit pe venit  b) bugete locale  (i) impozit pe profit  c) bugetul asigurărilor sociale de stat  (i) contribuții de asigurări | | | |  | | | | | | | | | |
| **2. Modificări ale cheltuielilor bugetare plus/minus, din care:**  a) buget de stat, din acesta:  (i) cheltuieli de personal  (ii) bunuri și servicii  b) bugete locale  (i) cheltuieli de personal  (ii) bunuri și servicii  c) bugetul asigurărilor sociale de stat:  (i) cheltuieli de personal  (ii) bunuri și servicii | | | |  | | | | | | | | | |
| **3. Impact financiar plus/minus, din care:**  a) buget de stat  b) bugete locale | | | |  | | | | | | | | | |
| **4. Propuneri pentru acoperirea creșterii cheltuielilor bugetare** | | | |  | | | | | | | | | |
| **5. Propuneri pentru a compensa reducerea veniturilor bugetare** | | | |  | | | | | | | | | |
| **6. Calcule detaliate privind fundamentarea modificărilor veniturilor și/sau cheltuielilor bugetare** | | | |  | | | | | | | | | |
| **7. Alte informații** | | | | Nu au fost identificate. | | | | | | | | | |
| **Secțiunea 5**  **Efectele proiectului de act normativ asupra legislației în vigoare** | | | | | | | | | | | | |
| 1. Măsuri normative necesare pentru aplicarea prevederilor actului normativ  a) acte normative în vigoare ce vor fi modificate sau abrogate, ca urmare a intrării în vigoare a actului normativ.  b) acte normative ce urmează a fi elaborate în vederea implementării noilor dispoziții | | | Vor fi promovate proiecte de ordine ale ministrului fondurilor europene având ca obiect aprobarea următoarelor scheme de ajutor de stat/minimis:  - „Schema de ajutor de stat pentru creșterea contribuției sectorului TIC pentru competitivitatea economică”  - „Schema de ajutor de minimis pentru creșterea contribuției sectorului TIC pentru competitivitatea economică”  - „Schema de ajutor de minimis Digitalizarea IMM”. | | | | | | | | | | |
| 11. Compatibilitatea actului normativ cu legislația în domeniul achizițiilor publice | | | Proiectul de act normativ nu se referă la acest subiect. | | | | | | | | | | |
| **2. Conformitatea actului normativ cu legislația comunitară în cazul proiectelor ce transpun prevederi comunitare** | | | Proiectul de act normativ nu se referă la acest subiect. | | | | | | | | | | |
| **3. Măsuri normative necesare aplicării directe a actelor normative comunitare** | | | Proiectul de act normativ nu se referă la acest subiect. | | | | | | | | | | |
| **4. Hotărâri ale Curții de Justiție a Uniunii Europene** | | | Proiectul de act normativ nu se referă la acest subiect. | | | | | | | | | | |
| **5. Alte acte normative și/sau documente internaționale din care decurg angajamente** | | | Proiectul de act normativ nu se referă la acest subiect. | | | | | | | | | | |
| **6. Alte informații** | | | Nu au fost identificate. | | | | | | | | | | |
| **Secțiunea 6**  **Consultările efectuate în vederea elaborării proiectului de act normativ** | | | | | | | | | | | | |
| **1. Informații privind procesul de consultare cu organizații neguvernamentale, institute de cercetare și alte organisme implicate** | | | | | | | Proiectul de act normativ nu se referă la acest subiect. | | | | | | |
| **2. Fundamentarea alegerii organizațiilor cu care a avut loc consultarea, precum și a modului în care activitatea acestor organizații este legată de obiectul actului normativ** | | | | | | | Proiectul de act normativ nu se referă la acest subiect. | | | | | | |
| **3. Consultările organizate cu autoritățile administrației publice locale, în situația în care actul normativ are ca obiect activități ale acestor autorități, în condițiile Hotărârii Guvernului nr. 521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative** | | | | | | | Proiectul de act normativ nu se referă la acest subiect. | | | | | | |
| **4. Consultările desfășurate în cadrul consiliilor interministeriale, în conformitate cu prevederile Hotărârii Guvernului** [**nr. 750/2005**](lnk:HOT%20GUV%20750%202005%200) **privind constituirea consiliilor interministeriale permanente, cu modificările și completările ulterioare** | | | | | | | Proiectul de act normativ nu se referă la acest subiect. | | | | | | |
| **5. Informații privind avizarea de către:**  a) Consiliul Legislativ  b) Consiliul Suprem de Apărare a Țării  c) Consiliul Economic și Social | | | | | | | Prezentul proiect de act normativ este supus avizării Consiliului Legislativ și s-a solicitat punctul de vedere al Consiliului Concurenței, al Curții de Conturi și al Autorității de Audit din cadrul Curții de Conturi. | | | | | | |
| d) Consiliul Concurenței | | | | | | |  | | | | | | |
| e) Curtea de Conturi | | | | | | |  | | | | | | |
|  | | | | | | |  | | | | | | |
|  | | | | | | |  | | | | | | |
| **6. Alte informații** | | | | | | | Nu au fost identificate. | | | | | | |
| **Secțiunea 7**  **Activități de informare publică privind elaborarea**  **și implementarea proiectului de act normativ** | | | | | | | | | | | | |
| **1. Informarea societății civile cu privire la necesitatea elaborării prezentului act normativ** | | | | | Prezentul proiect de act normativ respectă prevederile art. 7 din Legea nr. 52/2003 privind transparența decizională în administrația publică, republicată, și a fost publicat în dezbatere publică pe pagina de internet a Ministerului Fondurilor Europene la data de 28 iulie 2020.  Prezentul proiect de act normativ este emis în contextul acțiunilor de relansare economică, urmare a efectelor provocate de răspândirea virusului SARS-CoV-2, prin finanțarea unui program național în ceea ce privește susținerea angajaților din întreprinderi și are în vedere creșterea performanțelor în plan profesional în concordanță cu cerințele locurilor de muncă din sectoarele economice cu potențial competitiv identificate conform SNC și din domeniile de specializare inteligentă conform SNCDI.  Totodată, această măsură contribuie la creșterea gradului de absorbție și la evitarea riscului de dezangajare POC.  Această situaţie impune adoptarea de soluţii imediate și, în consecință, propunem adoptarea proiectului de act normativ în procedura de urgenţă prevăzută de reglementările în vigoare. | | | | | | | | |
| **2. Informarea societății civile cu privire la eventualul impact asupra mediului în urma implementării actului normativ, precum și efectele asupra sănătății și securității cetățenilor sau diversității biologice** | | | | | Proiectul de act normativ nu se referă la acest subiect. | | | | | | | | |
| **3. Alte informații** | | | | | Nu au fost identificate. | | | | | | | | |
| **Secțiunea a 8-a**  **Măsuri de implementare** | | | | | | | | | | | | |
| **1. Măsurile de punere în aplicare a prezentului act normativ de către autoritățile administrației publice centrale și/sau locale - înființarea unor noi organisme sau extinderea competențelor instituțiilor existente** | | | | | | Agențiile de Dezvoltare Regionale vor avea competențe extinse, devenind sub-administratori ai schemei de ajutor de minimis prin care se acordă sprijin pentru digitalizare IMM-urilor și microîntreprinderilor. | | | | | | | |
| **2. Alte informații** | | | | | | Nu au fost identificate. | | | | | | | |

Față de cele prezentate, a fost promovată prezenta Hotărâre a Guvernului privind aprobarea Programului Național de Digitalizare a microîntreprinderilor, întreprinderilor mici și mijlocii, finanțat în cadrul Programului Operațional Competitivitate 2014-2020, care, în forma prezentată, a fost avizată de ministerele interesate și pe care o supunem adoptării.

|  |  |  |
| --- | --- | --- |
|  | | |
| **MINISTRUL FONDURILOR EUROPENE**  **Ioan Marcel BOLOȘ** | **PREȘEDINTELE AUTORITĂȚII PENTRU DIGITALIZAREA ROMÂNIEI**  **Ioan-Sabin SĂRMAȘ** | |
|  |  | |
| **AVIZĂM FAVORABIL:** | | |
| **MINISTRUL ECONOMIEI, ENERGIEI ȘI MEDIULUI DE AFACERI**  **Virgil-Daniel POPESCU** | | **MINISTRUL MEDIULUI, APELOR ȘI PĂDURILOR**    **Costel ALEXE** |
| **MINISTRUL FINANŢELOR PUBLICE**  **Vasile-Florin CÎȚU** | | **MINISTRUL JUSTIȚIEI**  **Marian Cătălin PREDOIU** |